Category:Vizár Matúš

Matúš Vizár berie comicsovú tvorbu veľmi vážne a uvedomuje si zodpovednosť za jej vplyv na svojich čitateľov. Širokej verejnosti je známa najmä jeho postava superhrdinu Rightmana a tituly ako napr. Rightman berie deťom zápalky z rúk a Rightman verzus drogy; V šuplíku má aj mierne odľahčenú, priam komediálnu verziu: Rightman robí občas aj neplechu, ktorú sa zatiaľ neodhodlal publikovať. Má plán na vytvorenie comicsu, ktorý keď uvidí Lewis Trondheim, tak zlomí svoj štetec a bagetu a pôjde pracovať do fabriky na spracovanie žabích stehienok. Je rozčarovaný z prevažnej tvorby fantasy a sci-fi komunity tak literárnej ako aj výtvarnej. Za to najlepšie čo sa odtiaľ dá vyloviť považuje osobu Kurta Vonneguta.